armvectores/hy_wikipedia_2023 huggingface dataset:
Նալեկ

Նալեկ (կատ.՝ Nalec), մունիցիպալիտետ Իսպանիաում, գտնվում է Լիեդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ուռժել շրջանում։ Տարածքը կազմում է 9,3 կմ2։ Բնակչությունը՝ 98 մարդ (2010 թվականի տվյալներով)։
Իվանկովցի (գյուղ, Գորոդոկի շրջան)

Անվան այլ կիրառումների համար տե՛ս՝ ԻվանկովցիԻվանկովցի (ուկրաիներեն՝ Іванківці), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Իվանկովցի գյուղում բնակվում էր 1 542 մարդ։ Բնակավայրը զբաղեցնում է 4325 կմ² տարածք։ Բնակչության խտությունը կազմում էր 356,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեդյա (գետ)

Անվան այլ կիրառումների համար տե՛ս՝ Պեդյա (այլ կիրառումներ)Պեդյա (էստ․՝ Pedja jõgi), երկարությամբ չորրորդ գետը Էստոնիայում։ Սկիզբ է առնում Պանդիվեռե բարձրավայրում, Սիմունա գյուղական ավանի մոտ գտնվող աղբյուրներից (էստ․՝ Simuna allikajärve) և թափվում է Էմայիգի (էստ․՝ Emajõgi) գետը։ Գետի երկարությունը կազմում է 122 կմ, իսկ ավազանի մակերեսը՝ 2710 կմ²։
Պեդյա գետի ափին է գտնվում Յիգևա քաղաքը։


== Ծանոթագրություններ ==


== Տես նաև ==
Էստոնիայի գետեր


== Արտաքին հղումներ ==
Պեդյա գետը (էստոներեն)
Շևչենկի (գյուղ, Զենկովի շրջան)

Անվան այլ կիրառումների համար տե՛ս՝ ՇևչենկիՇևչենկի (ուկրաիներեն՝ Шевченки), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Շևչենկի գյուղում բնակվում էր 117 մարդ։ Բնակավայրը զբաղեցնում է 1002 կմ² տարածք։ Բնակչության խտությունը կազմում էր 116,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տաշաուլովո

Տաշաուլովո (ռուս.՝ Ташаулово, բաշկիրերեն՝ Ташауыл), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմել է 217 մարդ։


== Պատմություն ==
Հիմնադրվել է 18-րդ դարի 2-րդ կեսին Մուրզալարսկի բաշկիրների կողմից Սիբիրյան դարուգայի ինքնուրույն հողատարածքների վրա։ Տաշաուլովո գյուղը կոչվել է Տաշևո, Տակաևո։ 1795 թվականին այն բաղկացած է եղել ընդամենը 12 տնտեսությունից, որտեղ ապրել է 54 մարդ։ 1816 թվականին 13 տնտեսությունում գրանցված է եղել 74 տղամարդ, որոնցից երկուսը մի քանի կին են ունեցել։ Նրա բնակիչներից մեկը՝ 1779 թվականին ծնված Սեսյանբայ Սալիմովը, չի վերադարձել 1812 թվականի պատերազմից։ Ունեցել է եղբայրներ՝ Կուսարբայը (որդիները՝ Կուսկարբայ, Կինզեբուլատ) և Իշմուրատը (որդին՝ Իշնիյազը)։ 
1834 թվականին գյուղում ապրել են 90, 1859 թվականին՝ 89, 1920 թվականին՝ 419 բաշկիրներ։ Գյուղը գտնվել է Ուֆա քաղաքից 165 մղոն հեռավորության վրա, վարելահողը՝ լեռան ստորոտում։ Զբաղվել են դաշտային ցանքով, ցանել են աշորա, վարսակ, ցորեն։ 1842 թվականին 81 հոգու համար ցանվել է 17 քառորդ ձմեռային և 97 քառորդ գարնանացան հացահատիկ։ Տնկվել է 2 քառորդ կարտոֆիլ։ 16 տնտեսության համար եղել է 51 ձի, 62 կով, 23 ոչխար, 31 այծ։ Բնակիցչներից մեկն ունեցել է 2 մեղվի փեթակ։
Մինչև 2008 թվականը գյուղը ընդգրկված է եղել Ուրմանտաուի գյուղական խորհրդի կազմում։


== Ազգային կազմ ==
2002 թվականի մարդահամարի համաձայն գյուղում գերակշռող ազգությունը բաշկիրներն են (97%)։


== Աշխարհագրական դիրք ==
Գտնվում է Յուրյուզան գետի աջ ափին։Հեռավորությունը՝ 

Շրջկենտրոն (Մալոյազ)՝ 63 կմ,
Գյուղական խորհրդի կենտրոն (Տայմեևո)՝ 17 կմ,
Մոտակա երկաթուղային կայարան (Կրոպաչևո)՝ 92 կմ։


== Նշանավոր մարդիկ ==
Պամիր Կամալետդինովիչ Յամալեև (մայիսի 26, 1942 - մարտի 27, 1999) - խորհրդային ռուս բիաթլոնիստ, մարզիչ, բիաթլոնի սպորտի վարպետ (1969), Ռուսաստանի վաստակավոր մարզիչ (1994):


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռամոն Կարիսալես

Ռամոն Ալոնսո Կարիսալես Ռենգիֆո (իսպ.՝ Ramón Alonso Carrizales Rengifoնոյեմբերի 8, 1952(1952-11-08), Zaraza, Գուարիկո, Վենեսուելա), վենեսուելացի քաղաքական գործիչ, նախկին փոխնախագահ և պաշտպանության նախարար, Ապուրեի նահանգապետ 2011 թվականից։


== Կենսագրություն ==
1974 թվականի հուլիսի 5-ին ավարտել է Վենեսուելայի ռազմական ակադեմիան։ Եղել է Վենեսուելայի զինված ուժերի գնդապետ (թոշակի է անցել 1994 թվականից)։
2000-2004 թվականներին եղել է քաղաքային տրանսպորտի ազգային հիմնադրամի (Ֆոնտուր) նախագահը։
2004 թվականից Վենեսուելայի ենթակառուցվածքների նախարար է։
Նրա ղեկավարությամբ կառուցվել են Կարակասի մետրոպոլիտենի 3-րդ և 4-րդ գծերը, մետրոպոլիտենները Վալենսիայում, Մարակայբոյում և Տեկեսում։
2006-2007 թվականներին եղել է Վենեսուելայի բնակարանաշինության նախարար։
2008 թվականի հունվարի 6-ից մինչև 2010 թվականի հունվարի 26-ը՝ Վենեսուելայի փոխնախագահ։ 2009 թվականից միաժամանակ զբաղեցրել է պաշտպանության նախարարի պաշտոնը։
2011 թվականին զբաղեցրել է Ապուրեի նահանգի նահանգապետի պաշտոնը, որն ազատվել էր նրա նախորդի առողջական վիճակի պատճառով հեռանալու արդյունքում։ Պահպանել է իր պաշտոնը 2012 և 2017 թվականների ընտրությունների արդյունքներով։


== Մրցանակներ ==
Առաջին կարգի ծովային արժանիքների շքանշան (2008) 


== Ընտանիք ==
Ամուսնացած է, ունի երեք երեխա։ Կինը՝ Յուբրի Օրտեգան (Yubri Ortega), մինչև 2010 թվականի հունվարն եղել է շրջակա միջավայրի պահպանության նախարար։


== Ծանոթագրություններ ==


== Արտաքին հղումներ ==
Կենսագրությունը Վենեսուելայի կառավարության կայքում(իսպ.)
Ֆոննի

Ֆոննի (իտալերեն՝ Fonni), կոմունա Իտալիայում, գտնվում է Սարդինիա մարզի Նուորո գավառում։ Բնակչությունը 4371 մարդ, բնակչության խտությունը 38,92 կմ²։ Զբաղեցնում է 112,3 կմ² տարածք։ Փոստային ինդեքս՝ 8023։ Հեռախոսային կոդ՝ 0784։
Բնակչության հովանավոր համարվում է սուրբ Հովհաննես Մկրտիչը։ Ամեն տարի տոնը նշվում է հունիսի 24-ին։
Շատվանի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Շատվան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Էմմա Պապիկյան

Էմմա Թորգոմի Պապիկյան (ապրիլի 22, 1957(1957-04-22), Երևան, Հայկական ԽՍՀ, ԽՍՀՄ), հայ օպերային երգչուհի, սոպրանո։


== Կենսագրություն ==
Էմմա Պապիկյանը ծնվել է 1957 թվականին, Երևանում։ Հայրը եղել է ինժեներ։ Երաժշտական տաղանդը ժառանգել է մորից։ 4 տարեկան հասակում սովորել է երաժշտություն և Երևանի ֆիլհարմոնիայի մեծ դահլիճում տվել իր առաջին մենահամերգը։ Դպրոցական տարիներին հանդես է եկել բազմաթիվ համերգներով Երևանում, Մոսկվայում, Բուլղարիայում, Գերմանիայում և այլ երկրներում։ 1982 թվականին ավարտել է Լենինգրադի Ռիմսկի-Կորսակովի կոնսերվատորիան՝ Տ. Նովիչենկոյի դասարանը, որին զուգահեռ սովորել է կոմպոզիցիա ու նկարչություն Ռեպինի ակադեմիայում։ 1983 թվականից եղել է Երևանի Սպենդիարյանի անվան օպերայի և բալետի ազգային ակադեմիական թատրոնի մեներգչուհի։ Առաջին դերերգը եղել է Շեմախանյան թագուհին՝ Ռիմսկի-Կորսակովի «Ոսկե աքաղաղը» օպերայում, որից հետո հրավիրվել է Մոսկվայի Մեծ թատրոն։ Հետագայում մեկնել է «Լա Սկալա», որտեղ սովորել է Ջուլիետա Սիմիոնատոի և Լուչիանո Սիլվեստրի մոտ՝ հաղթելով Մոսկվայում միայն մեկ տեղի վերապատրաստման համար մրցույթում խորհրդային միության 16 երկրների մասնակիցներին։ Մեկ տարվա ընթացքում դարձել է 6 միջազգային մրցույթների դափնեկիր՝ Վոչե Վերդիանի, Վոլտոլինիև այլն, և հանդես եկել բազմաթիվ մենահամերգներով Իտալիայի ավելի քան 24 քաղաքներում։
1988 թվականին Վերդիի «Տրավիատա» օպերայում Վիոլետտայի դերերգով մասնակցել է Պերմի փառատոնին և ամբողջ այդ ներկայացման հասույթը փոխանցել Գյումրու երկրաշարժից տուժածներին։ «Լա Սկալա»-ում վերապատրաստման ընթացքում թատրոնը հրավիրել է երգչուհուն երգելու համաշխարհային առաջին ներկայացման մեջ՝ ֆռաու Շվագեշտիլի դերերգը Մանձոնիի «Դոկտոր Ֆաուստ» օպերայում։
Երգել է բազմաթիվ դահլիճներում՝ Լա Սկալա (Իտալիա), Մեծ թատրոն (Ռուսաստան), Քարնեգի Հոլ (ԱՄՆ), Գավո դահլիճ (Ֆրանսիա), Համբուրգի մեծ ֆիլհարմոնիա (Գերմանիա), Բեյրութի Յունեսկո դահլիճ (Լիբանան) և այլն։ Հրավիրվել է բազմաթիվ միջազգային փառատոների՝ Քորեջի դ՛Օռանժ (ֆրանսիա), Իթիեն (Իտալիա), Մակսակովա և Բառսովա (Ռուսաստան) և այլն։ Մասնակցել է բազմաթիվ կառավարական համերգների Ստրասբուրգում, Եգիպտոսում, Լիբանանում, Ռուսաստանում, Թուրքմենստանում, Հայաստանում և այլուր։ Փարիզի միջազգային արվեստի ընկերության հիմնադիր նախագահն է։


== Դերեգեր ==
Վինչենցո Բելլինի
Ամինա՝ «Լուսնոտը»
Բեատրիս՝ Բեատրիչե դի Տենդա
Էլվիրա՝ «Պուրիտաններ»
Ջուլիետա՝ «Կապուլետներ և Մոնտեկիներ»
Նորմա՝ «Նորմա»
Գաետանո Դոնիցետտի
Ադելիա՝ «Ադելիք»
Ադինա՝ «Սիրո ըմպելիք»
Աննա Բոլենա՝ «Աննա Բոլենա
Ինես՝«Ֆավորիտուհի»
Լինդա՝ «Լինդա դի Շամունի»
Լուչիա՝ «Լյուչիա դի Լամերմուր»
Միխայիլ Գլինկա
Անտոնիդա՝ «Կյանքը հանուն ցարի»
Լյուդմիլա՝ «Լյուդմիլա
Անուշ` Արմեն Տիգրանյանի «Անուշ»
Օլիմպիա՝ Տիգրան Չուխաճյանի «Արշակ Երկրորդ»
Ֆռաու Հեռց՝ «Թատրոնի տնօրենը»
Գիշերայն թագուհի՝ «Կախարդական սրինգը»
Ֆաննի՝ «Ամուսնական պայմանագիր»
Ռոզինա՝ «Սևիլյան սափրիչ» Ռոսսինի
Վիոլետան՝ Վերդիի «Տրավիատա»
Մյուզետտա՝ Պուչինիի «Բոհեմ»
Կլեոպատրա՝ Վիվալդիի «Տիգրան Մեծ»


== Ծանոթագրություններ ==


== Արտաքին հղումներ ==
Պաշտոնական կայքը
Իծրիա

Իծրիա (վրաց.՝ იწრია) գյուղ Վրաստանում, մտնում է Բոլնիսի մունիցիպալիտետի կազմի մեջ։ Գյուղը գտնվում է Վրաստանի հարավ-արևելքում։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 249 մարդ։ Բնակչության ճնշող մեծամասնությունը ադրբեջանցիներ են։


== Ծանոթագրություններ ==
Պարբերություն (քիմիա)

Պարբերություն, քիմիական տարրերի պարբերական համակարգի շարքը, որտեղ ատոմները դասավորված են ըստ միջուկի լիցքի աճման և էլեկտրոններով արտաքին էլեկտրական թաղանթի լրացման։
Պարբերական համակարգը կազմված է յոթ պարբերություններից։ Առաջին պարբերությունում առկա է երկու քիմական տարր, իսկ երկրորդում և երրորդում՝ ութական։ Այս երեք պարբերությունները կոչվում են փոքր պարբերություններ։ Մյուս պարբերությունները, որոնցում առկա են 18 և ավելի տարրեր, կոչվում են մեծ պարբերություններ։ Պարբերության համարով որոշվում է տարրում էլեկտրոնային թաղանթների քանակը (էներգիական մակարդակներ)։
Յուրաքանչյուր պարբերություն (բացի առաջինից) սկսվում է ալկալիական մետաղով (Li, Nа, К, Rb, Cs, Fr) և ավարտվում ազնիվ գազով (Ne, Ar, Kr, Хе, Rn, Og), որին նախորդում է ոչ մետաղ։
Առաջին պարբերությունում, բացի հելիումից, կա մեկ տարր՝ ջրածինը, որն ունի ինչպես մետաղներին, այնպես էլ (ավելի շատ) ոչ մետաղներին բնորոշ հատկություններ։ Այս տարրերի մոտ էլեկտրոններով լրացվում է 1s-ենթամակարդակը։
Երկրորդ և երրորդ պարբերությունների տարրերի մոտ լրացվում են s- և р-ենթամակարդակները։ Փոքր պարբերությունների տարրերին բնորոշ է էլեկտրաբացասականության կտրուկ աճ միջուկի լիցքի աճմանը զուգընթաց, թուլանում են մետաղական և ուժեղանում ոչ մետաղական հատկությունները։
Չորրորդ և հինգերորդ պարբերությունները ներառում են անցումային d-տարրեր (սկանդիումից մինչև ցինկ և իտրիումից կադմիում), որոնց մոտ էլեկտրոններով արտաքին s-ենթամակարդակի լրացումից հետո, համաձայն Կլեչկովսկու օրենքի, լրացվում է նախորդ էլեկտրոնային մակարդակի d-ենթամակարդակը։

1s 
2s          2p  
3s          3p  
4s       3d 4p  
5s       4d 5p
6s    4f 5d 6p  
7s    5f 6d 7p  
      6f 7d    7f

...

Վեցերորդ և յոթերորդ պարբերություններում լրացվում են 4f- և 5f-ենթամակարդակները, որոնք պարունակում են 14 տարրով ավելի, քան չորրորդ և հինգերորդ պարբերությունները (լանթանիդները վեցերորդ և ակտինիդները յոթերորդ պարբերություններում)։
Հետագայում պարբերությունները տարբերակվել են ըստ երկարության կամ այլ հատկանիշի, ինչի շնորհիվ պարբերական համակարգում դրանց տեղակայման տարբեր եղանակներ։ Պարբերական համակարգի կարճ ձևում փոքր պարբերություններն ունեն մեկական շարք, իսկ մեծ պարբերությունները՝ երկու։ Պարբերական համակարգի երկար ձևում բոլոր պարբերությունները կազմված են մեկ շարքից։

Մեկ պարբերությունում ներառված տարրերն ունեն մոտ հարաբերական ատոմային զանգված, սակայն տարբեր ֆիզիկական և քիմիական հատկություններ, ի տարբերություն նույն խմբի տարրերի։ Կարգաթվի աճմանը զուգընթաց պարբերություններում փոքրանում է ատոմի շառավիղը և աճում վալենտային էլեկտրոնների թիվը, ինչի հետևանքով տեղի է ունենում տարրերի մետաղական հատկությունների թուլացում և նրանց ոչ մետաղական հատկությունների ուժեղացում, թուլանում են տարրերի և նրանց միացությունների վերականգնիչ և ուժեղանում օքսիդիչ հատկությունները։


== Ծանոթագրություններ ==
Զարուբինկա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ԶարուբինկաԶարուբինկա (ուկրաիներեն՝ Зарубинка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Զարուբինկա գյուղում բնակվում էր 176 մարդ։ Բնակավայրը զբաղեցնում է 1397 կմ² տարածք։ Բնակչության խտությունը կազմում էր 125,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գավրիլ Գրուֆ

Գավրիլ Գրուֆ (իտալերեն՝ Gavril Grueff, - հուլիսի 7, 2022(2022-07-07)), իտալացի աստղագետ, աշխատել է Պալոմարյան աստղադիտարանում։
Փոքր մոլորակների կենտրոնի տվյալների համաձայն, հայտնաբերել է (3101) Գոլդբերգ աստերոիդը 1978 թվականի ապրիլի 11-ին, Էլեանորա Հելինի և Ջասպեր Վոլլի հետ համատեղ։


== Ծանոթագրություններ ==


== Արտաքին հղումներ ==
Scheda sinottica di Gavril Grueff dal sito UAI.
Բոլշոյ Օշմեսվայ

Բոլշոյ Օշմեսվայ (ռուս.՝ Большой Ошмесвай), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուիս Մորենո Օկամպո

Լուիս Մորենո Օկամպո (իսպ.՝ Luis Moreno Ocampo, ), արգենտինացի իրավաբան, իրավունքի դոկտոր։ Միջազգային քրեական դատարանի դատախազ (2003-2012)։
1987 թվականին ավարտել է Բուենոս Այրեսի համալսարանի իրավագիտության ֆակուլտետը։ 1980 թվականից մինչև 1991 թվականը աշխատել է Արգենտինայի գլխավոր դատախազի գրասենյակում, որպես դատախազ մասնակցել է ռազմական խունտայի դատավարություններին և կոռուպցիայի դեմ պայքարի գործերին։ Նա պաշտպանել է Ֆոլկլենդյան կղզիների համար պատերազմի ընթացքում ծառայողական լիազորությունները գերազանցած ռազմական հրամանատարների դեմ մեղադրանքը ։
1992-2003 թվականներից զբաղվել է փաստաբանական գործունեությամբ «Մորենո Օկամպո ընդ Ուորթման Հոֆրե» իրավաբանական ընկերությունում։ Մորենո Օկամպոն նաև Բուենոս Այրեսի համալսարանի քրեական իրավունքի ամբիոնի ասիստենտ է և իր ժամանակներում եղել է Սթենֆորդի համալսարանի և Հարվարդի իրավաբանական դպրոցի այցելու պրոֆեսոր։ Նա ծառայել է որպես խորհրդատու Համաշխարհային բանկի, Միջամերիկյան զարգացման բանկի և Միավորված ազգերի կազմակերպության։ Եղել է Transparenc International խորհրդատվական խորհրդի անդամ։
2003 թվականին ընտրվել է Միջազգային քրեական դատարանի առաջին դատախազ։ 2012 թվականի հունիսի 5-ին պաշտոնավարման տասնամյա ժամկետը լրանալուց հետո նրա տեղը զբաղեցրել է Գամբիայից իրավաբան Ֆատու Բենսուդան։


== Ծանոթագրություններ ==


== Արտաքին հղումներ ==
Биография Луис Морено Окампо (ռուս.)
Արփա ՖԱ

Արփա ՖԱ (Արփա Ֆուտբոլային Ակումբ), գործունեությունը դադարեցրած հայկական ֆուտբոլային ակումբ Վայոց ձորի մարզի Եղեգնաձոր քաղաքում։
Ակումբը 1992 թվականին հիմնադրվել է «Մոմիկ» ՖԱ անունով։ Ֆինանսական խնդիրների պատճառով ակումբը լուծարվել է 2003 թվականի սկզբին և ակտիվ չէ պրոֆեսիոնալ ֆուտբոլում։


== Ցուցանիշները լիգայում ==
Հերոսների ծառուղի (այլ կիրառումներ)

Հերոսների ծառուղի արտահայտությունը կարող է վերաբերել՝

Հերոսների ծառուղի (Վոլգոգրադ)
Հերոսների ծառուղի (Սանկտ Պետերբուրգ)
Սերգեյ Աբալյանց

Վիքիպեդիայում կան հոդվածներ  Աբալյանց ազգանունով այլ մարդկանց մասին:Սերգեյ Քրիստափորի Աբալյանց (փետրվարի 4, 1907(1907-02-04), Մարի, Անդրկասպյան մարզ, Թուրքեստան, Ռուսական կայսրություն - հունիսի 5, 1991(1991-06-05), Տաշքենդ, Ուզբեկական ԽՍՀ, ԽՍՀՄ), հայ հիդրոտեխնիկ, տեխնիկական գիտությունների դոկտոր (1959), պրոֆեսոր (1960), Ուզբեկական ԽՍՀ գիտության և տեխնիկայի վաստակավոր գործիչ (1957)։


== Կենսագրություն ==
Ծնվել է Ուզբեկստանի Մարի քաղաքում։ Ավարտել է Տաշքենդի պոլիտեխնիկական ինստիտուտը (1931)։ 1951 թ.-ից՝ նույն ինստիտուտի հիդրոտեխնիկական կառույցների ամբիոնի վարիչ։
Աշխատանքները վերաբերում են գետերի ու ջրանցքների հոսքերի տեսությանն ու հաշվարկին։
Մահացել է Տաշքենդում։


== Աղբյուրներ ==
Շույարովո

Շույարովո (ռուս.՝ Шуярово), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսեյ Ալյակրինսկի

Ալեքսեյ Ալեքսանդրովիչ Ալյակրինսկի (ռուս.՝ Алексе́й Алекса́ндрович Аля́кринский, նոյեմբերի 22, 1976(1976-11-22), Մոսկվա, ԽՍՀՄ), ռուս ֆուտբոլիստ, խաղացել է Սերպուխովի «Զվեզդա» ակումբում։
2000-2001 թվականներին հանդես է եկել Ռուսաստանի բարձրագույն լիգայում՝ խաղալով Նովորոսիսկի «Չեռնոմորեց» ակումբում։ Բարձրագույն լիգայում անցկացրել է 32 հանդիպում, առաջնության երկրորդ կազմում անցկացրել է 5 հանդիպում, առաջին դիվիզիոնում՝ 80 հանդիպում, երկրորդ դիվիզիոնում՝ 200 հանդիպում, երրորդ լիգայում անցկացրել է 124 հանդիպում։ «Չեռնոմորեց» ակումբի կազմում մասնակցել է երկու խաղերի՝ ՈՒԵՖԱ-ի գավաթի 2001-2002 թվականներին ընդդեմ իսպանական «Վալենսիա» ակումբի։ Ռուսաստանի գավաթում անցկացրել է 11 հանդիպում։
2004 թվականին Վորոնեժի «Ֆակել» ակումբի կազմում դարձել է Երկրորդ դիվիզիոնի «Կենտրոն» տարածաշրջանի հաղթող և ճանաչվել լավագույն պաշտպան։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը Sportbox.ru կայքում
Ռեյկյավիկի զինանշան

Ռեյկյավիկի զինանշան, Իսլանդիայի մայրաքաղաքի պաշտոնական զինանշանն է, որն արտացոլում է քաղաքի պատմական նշանակությունն ու զարգացումը։ Զինանշանը հաստատվել է 1957 թվականին։ Զինանշանը անգլիական տիպի հերալդիկ վահան է, որը կապույտ գույնի է։ Վահանի կենտրոնից մի փոքր վեր զիգզագաձև երեք հորիզոնական գծեր են։ Շերտերը ներկայացնում են ծովի ալիքները, կղզու առափնյա գիծը՝ լեռներով և ծովածոցերով։ Կապույտ գույնը խորհրդանշում է ծովային տարածությունը։ Արծաթե լայն շերտերը խորհրդանշում են երկու կայմերը, որոնք պատկանում էին Ռեյկյավիկի հիմնադիր Ինգոլֆ Արնարսոնին։


== Ծանոթագրություններ ==


== Արտաքին հղումներ ==
Ռեյկյավիկ, Իսլանդիայի մայրաքաղաք
Նովոսլոբոդսկի գյուղական խորհուրդ (Պուտիլվսկի շրջան)

Նովոսլոբոդսկի գյուղական խորհուրդ  (ուկրաիներեն՝ Новослобідська сільська рада), Ուկրաինայի Սումիի մարզի Պուտիվլսկի շրջանում։
2001 թվականի տվյալներով Նովոսլոբոդսկի գյուղական խորհրդում բնակվում էր 1601 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կոսովոյի ազգային թատրոն

Կոսովոյի ազգային թատրոն (ալբ․՝ Teatri Kombëtar), օպերային թատրոն Կոսովոյում, որը գտնվում է մայրաքաղաք Պրիշտինայում։ Կոսովոյի ազգային թատրոնը մասամբ ճանաչված երկրի միակ պետական թատրոնն է։ Ֆինանսավորվում է Կոսովոյի մշակույթի, երիտասարդության և սպորտի հարցերով նախարարության կողմից։
Մինչև 1989 թվականը թատրոնում բեմադրվել են 400 պրեմիերաներ և մոտ 10 000 ներկայացումներ։ Դիտումների քանակը կազմել է 3 միլիոն հանդիսատես։
Կոսովոյի ազգային թատրոնը հիմնադրվել է 1945 թվականին Պրիզրենում և եղել է քաղաքի առաջին պրոֆեսիոնալ թատրոնը, որը կառուցվել է Երկրորդ համաշխարհային պատերազմից հետո։ Սկզբնական շրջանում կոչվել է Ազգային պրովինցիալ թատրոն և տեղակայված է եղել «Պարտիզան» սպորտային կենտրոնում։ Առաջին ներկայացումը, որը ցուցադրվել է թատրոնում եղել է «Շաքարե գունդը» (ալբ․՝ Topi i sheqerit): 1946 թվականին թատրոնը տեղափոխվել է Պրիշտինա, որտեղ ստիպված է եղել դադարեցնել գործունեությունը՝ թատրոնի նոր շենքի կառուցման պատճառով։ 1949 թվականի մայիսի 1-ին Սերբիայի մշակույթի նախարարությունը պաշտոնապես հայտնեց թատրոնի վերաբացման մասին։ Թատրոնի նոր տնօրեն դարձավ Միլյուտին Յանսիչը։
1999 թվականին՝ Բոսնիական պատերազմից հետո թատրոնը ստացել է իր ներկայիս անվանումը։ 1981 թվականից սկսած թատրոնը գործել է սերբական քաղաքական ազդեցության տակ։ Հաջորդ 10 տարիներին թատրոնում անց են կացվել միջազգային և տեղական մի շարք փառատոներ։ Այդպիսի փառատոներից են՝ «Գերմանական շաբաթը», «Ֆրանկոֆոնյան շաբաթը» և «Շվեյցարական շաբաթը»։


== Ծանոթագրություններ ==
Փոռ

Փոռ,
գյուղ Հայաստանի Հանրապետության Վայոց ձորի մարզի Վայքի տարածաշրջանում, Արփա գետի ձախ կողմում, Վայքի լեռների հյուսիսային փեշերին, մարզկենտրոնից՝ 27 կմ հարավ-արևելք։


== Աշխարհագրություն ==
Գյուղն ունի 1826 հա տարածք, որով սահմանակից է մարզի Զառիթափ, Մարտիրոս և Ազատեկ համայնքներին։ Ծովի մակարդակից գտնվում է 1510 մ բարձրության վրա։


== Բնակչություն ==
Ըստ ՀՀ 2011 թ. մարդահամարի արդյունքների` Փոռի մշտական բնակչությունը կազմել է 134, առկա բնակչությունը` 115 մարդ։ Բնակիչները հայեր են 19-րդ դարի կեսերից հայեր են, որոնց նախնիները գաղթել են Սալմաստից և Ղարադաղի գյուղերից։
Փոռի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, այգեգործությամբ, հացահատիկի, բանջարաբոստանային և կերային կուլտուրաների մշակությամբ։


== Պատմամշակութային կառույցներ ==
Փոռում կա Սբ. Աստվածածին (1910 թ.) և 1830 թ. եռանավ բազիլիկ եկեղեցիներ, XIII-XIV դարերի խաչքարեր։


== Հասարակական կառույցներ ==
Գյուղն ունի դպրոց, բուժկետ և առևտրի կրպակ։


== Տես նաև ==
Փոռի պատմության և մշակույթի անշարժ հուշարձանների ցանկ (Վայոց ձորի մարզ)


== Արտաքին հղումներ ==
Փոռ բնակավայրը «GEOnet Names Server» կայքում։
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 127, available online at the website of the Internet Archive:


== Ծանոթագրություններ ==
Անապայի քաղաքային օկրուգ

Քաղաք-բուժավայր Անապա (ռուս.՝ Муниципальное образование город-курорт Анапа) կամ պարզապես Անապայի քաղաքային օկրուգ (ռուս.՝ Городской округ Анапа), մունիցիպալ կազմավորում Ռուսաստանի Դաշնության Կրասնոդարի երկրամասում։ Վարչական կենտրոնը Անապա քաղաքն է։
Կազմավորվել է 2006 թվականին՝ Անապա քաղաքի և նախկին Անապայի շրջանի միավորման ճանապարհով։


== Բնակավայրեր ==
Քաղաքայի օկրուգի կազմում ընդգրկված է 52 բնակավայր․


== Բնակչություն ==
2016 թվականի տվյալներով օկրուգում բնակվում է 182 198 մարդ։

Ազգային կազմը2010 թվականի մարդահամարի արդյունքներով քաղաքային օկրուգում 147 184 բնակվողներից 146 070-ը նշել են իրենց ազգությունը․


== Ծանոթագրություններ ==


== Արտաքին հղումներ ==
Պաշտոնական կայք (ռուս.)
Մունիցիպալ կազմավորման էջը Կրասնոդարի երկրամասի պաշտոնական կայքում Archived 2016-08-10 at the Wayback Machine. (ռուս.)
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նոյաբրևկա

Նոյաբրևկա (ռուս.՝ Ноябревка, բաշկիրերեն՝ Ноябревка), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուլգուլա

Գուլգուլա  (վրաց.՝ გულგულა), գյուղ Վրաստանում։ Գտնվում է Կախեթի մարզի Թելավի շրջանում։


== Տարածք ==
Գյուղը գտնվում է Ալազան գետի հովտում՝ Թուլդա գետի ափին։ Կենտրոնի բարձրությունը 425 մետր է։
Մարզկենտրոն Թելավից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1108 մարդ, որոնցից 99,7 տոկոսը՝ վրացիներ։


== Աղբյուրներ ==
Վրացական սովետական հանրագիտարան


== Ծանոթագրություններ ==
Կաննու (գյուղ, Վիննու շրջան)

Անվան այլ կիրառումների համար տե՛ս՝ ԿաննուԿաննու (էստ․՝ Kannu), գյուղ Էստոնիայի Տարտումաա նահանգի Վիննու շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրանկոնա

Գրանկոնա  (իտալերեն՝ Grancona), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 1741 մարդ, բնակչության խտություն՝ 145 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 36040։ Հեռախոսային կոդ՝ 0444։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Շահրիար (Շարուրի շրջան)

Անվան այլ կիրառումների համար տե՛ս՝ Շահրիար (այլ կիրառումներ)Շահրիար (ադրբ.՝ Şəhriyar), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Տես նաև ==
Շարուրի շրջան
Նախիջևանի Ինքնավար Հանրապետություն


== Ծանոթագրություններ ==
Գիրաուտ դը Բորնեյլ

Գիրաուտ դը Բորնեյլ (մոտ 1138 - 1215), նշանավոր տրուբադուր։
Գիրաուտ դը Բորնեյլին կոչել են «տրուբադուրների մագիստրոս», իսկ Դանթեն նրան համարել է «արդարության երգիչ»։
Գիրուարտ դը Բորնեյլից պահպանվել է ավելի քան ութսուն բանաստեղծական երկեր, որոնցից հատկապես նշանավոր է նրա ալբան (ցայգերգ)։ Սիրային այս երգատեսակի մեջ պատկերվում է մի որոշակի իրավիճակ։ Սիրահար ասպետը գիշերը ծածուկ այցելում է իր սիրուհուն, իսկ նրանց գիշերային հանդիպումը հսկում է ասպետի ընկերը կամ զինակիցը, որը առավոտ վաղ երգով կանչում է սիրահար ասպետին ՝ ցանկանալով կանխել ընդհարումը խանդոտ ամուսնու հետ։ Ահա ասպետի ընկերոջ և ասպետի երկխոսությունը այս ցայգերգի վերջում.

«Դուք ինձ երեկ խնդրեցիք, որ հսկեմ ես ձեզ,
Եվ գիշերից մինչ առավոտ կանգնեցի ես,
Սակայն իզուր աղոթեցի ու ողբացի,
Ձեր ախոյանն այժմ վրեժն իր կլուծի,
Ճառագեց շողն այգաբացի»։
«Հավատարիմ ընկեր, ինչպես լսեմ ես ձեզ,
Երբ սիրուհուս ջերմ ու կրքոտ գիրկը այսպես
Մոռացնել է տվել աշխարհը լիովին,
Եվ ինձ համար հոգ չէ արդեն բոլորովին,
Որ ծագեց շողն այգաբացի»։
(Թարգմ. Հենրիկ Բախչինյան)


== Ծանոթագրություններ ==


== Տես նաև՝ ==
Տրուբադուր
Բորիս Սախարով

Բորիս Անդրեյի Սախարով (ռուս.՝ Бори́с Андре́евич Са́харов, մարտի 28 (ապրիլի 10), 1914, Սանկտ Պետերբուրգ, Ռուսական կայսրություն - ապրիլի 12, 1973(1973-04-12), Մոսկվա, ԽՍՀՄ), շախմատային կոմպոզիցիաների խորհրդային հեղինակ, քիմիկոս, մետաղագործ, ԽՍՀՄ սպորտի վարպետ (1968), շախմատային կոմպոզիցիայի միջազգային մրցավար (1956), ԽՍՀՄ ԳԱ թղթակից-անդամ, Լենինյան մրցանակի դափնեկիր (1964), ԽՄԿԿ անդամ 1944 թվականից։


== Կենսագրություն ==
Բորիս Սախարովը ծնվել է Սանկտ-Պետերբուրգում։ 1934-1936 թվականներին աշխատել է Գիրեդմետում։ 1940 թվականին ավարտել է Մոսկվայի տեխնոլոգիական ինստիտուտը։ 1963-1973 թվականներին եղել է Գիրեդմետի տնօրեն։ 1965-1972 թվականներին եղել է ԽՍՀՄ շախմատի ֆեդերացիայի Շախմատային կոմպոզիցիայի կենտրոնական հանձնաժողովի նախագահ, 1966-1973 թվականներին՝ ՖԻԴԵ-ի շախմատային կոմպոզիցիայի մշտական հանձնաժողովի փոխնախագահ։ 1970 թվականի նոյեմբերի 24-ին ընտրվել է ԽՍՀՄ ԳԱ թղթակից-անդամ։


== Գիտական գործունեություն ==


=== Քիմիա ===
Գիտական ուսումնասիրությունները վերաբերում են կիսահաղորդիչ նյութերի և բարձր մաքրությամբ մետաղների ուսումնասիրությանը։


=== Շախմատի տեսություն ===
1935 թվականին հրատարակում է 50-ից ավելի շախմատային էտյուդներ (մեծ մասամբ համահեղինակն էր Անատոլի Կուզնեցովը)։ Մասնակցել է ԽՍՀՄ անհատական առաջնությանը, բազմաթիվ մրցույթների, որտեղ արժանացել է 42 պարգևի, որոնցից 24-ը մրցանակային (5-ը` առաջին մրցանակ)։ Եղել է Մարկ Լիմբուրկինի հետևորդը։


==== Խնդիրներ ====

1.Ке4 Кра3 2.Kd2! (2.Крс3? խաղալ հետո 2. … Лh3+ 3.Крс2 Лh2+ 4.Kd2 Лh3! կամ3.Крс4 Лh4! երկու դեպքում դիրքային ոչ-ոքի)2. … Л:b4 3.Кс4+ Кра4 4.Ла1+ Крb5 (b3) 5.Ла5 (а3)X, կամ1. … Лg4 2.Крс3! Л:е4 3.b5 Ле8 4.b6 Кра5 5.b7 Лb86.Крс4 (d4) Кра6 7.Крс5 Л:b7 8.Ла1X


== Գրականություն ==
Кузнецов А. Г., Цвета шахматного спектра, М., 1980.


== Ծանոթագրություններ ==
Hate Me

«Hate Me» (Ատում ես ինձ), անգլիացի երգչուհի Էլլի Գոլդինգի և ամերիկացի ռեփեր Juice Wrld-ի երգը, որ թողարկվել է որպես սինգլ 2019 թվականի հունիսի 26-ին Polydor Records լեյբլում։ Տեսահոլովակի պրեմիերան կայացել է հուլիսի 17-ին YouTube-ով։
Billboardճից Կարլ Լամառը երգը կոչել է «հակասիրային հիմն», որում Գոլդինգը «ցուցաբերում է մռայլ մոտեցում՝ հետևելով նրա հարաբերությունների պարույրին»։ Idolator-ից Մայք Վասը նշել է, որ երգը «հիփ-հոփ է բենգերի ճաշակով»։
Երգը Billboard Hot 100 հիթ-շքերթում նորամուտը կատարել է 82-րդ հորիզոնականում՝ դառնալով Գոլդինգի 14-րդ ձայնագրությունը հիթ-շքերթում, ինչը եղել է ռեկորդ Անգլիայի երգչուհիների համար, և այդ ցուցանիշով նա առաջ է անցել Ադելից։ Հաջորդ շաբաթում երգն զբաղեցրել է 74-րդ հորիզոնականը։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Մատե Զալկա

Մատե Զալկա (հունգ.՝ Máté Zalka, ի ծնե՝ Բելա Ֆրանկլ, հունգ.՝ Béla Frankl, ապրիլի 23, 1896(1896-04-23), Tunyogmatolcs, Fehérgyarmat District, Սաբոլճ-Սատմար-Բերեգ շրջան, Հունգարիա - հունիսի 11, 1937(1937-06-11), Ուեսկա), հունգարացի գրող, Ռուսաստանի (1918-1920) և Իսպանիայի (1936-1939) քաղաքացիական պատերազմների մասնակից։


== Կենսագրություն ==
Ծնվել է 1896 թվականի ապրիլի 23-ին՝ Հունգարիայի Մատոլչ գյուղում։ 1920 թվականից ընդգրկվել է Կոմունիստական կուսակցության կազմում։ Առաջին համաշխարհային պատերազմի ժամանակ եղել է ավստրո-հունգարական բանակի կրտսեր սպա, Լուցկի տակ գերվել ռուսական բանակի կողմից։ 1920 թվականից հրամանատարական պաշտոններ է վարել կարմիր բանակում։ 1936 թվականից Իսպանիայում Զալկան գեներալ Պավոլ Լուկաչ անվամբ ղեկավարել է 12-րդ Ինտերնացիոնալ բրիգադը։ Զալկայի պատմվածքները («Հեծելարշավ»՝ 1929 թվական, «Խնձորներ»՝ 1934 թվական) նվիրված են ԽՍՀՄ-ում քաղաքացիական պատերազմի թեմային։
Պարգևատրվել է Կարմիր դրոշի, հետմահու՝ Իսպանիայի ազատագրության շքանշաններով։
Մահացել է 1937 թվականի հունիսի 11-ին՝ Իսպանիայի Ուեսկա բնակավայրում։


== Ծանոթագրություններ ==
Բիշկին (գյուղ, Լեբեդինի շրջան)

Բիշկին (ուկրաիներեն՝ Бишкінь), գյուղ Ուկրաինայի Սումիի մարզի Լեբեդինի շրջանում։ Հիմնադրվել է 1678 թվականին։
2001 թվականի տվյալներով Բիշկին գյուղում բնակվում էր 915 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Կարչավա

Ալեքսանդր Կարչավա (ռուս.՝ Алекса́ндр Алексе́евич Карча́ва, հունվարի 14, 1948(1948-01-14)), ռուսական դիվանագետ։


== Կենսագրություն ==
Ավարտել է Մոսկվայի Մ․ Վ․ Լոմոնոսովի անվան պետական համալսարանի Արևելյան լեզուների ինստիտուտը (1971) և  ԽՄԿԿ Կենտկոմին կից հասարակական գիտությունների ակադեմիան (1990)։ Դիվանագիտական գործունեությամբ սկսել զբաղվել 1992 թվականից։ Տիրապետում է թայերեն, անգլերեն և լաոսերեն լեզուներին։

1995—1999 թվականներին՝ Սինգապուրում Ռուսաստանի դեսպանատան դեսպանորդ-խորհրդական
1999—2004 թվականներին՝ Ռուսաստանի ԱԳՆ Ասիայի երկրների երկրորդ դեպարտամենտի փոխտնօրեն։
2004—2005 թվականներին՝ Հարավարևելյան Ասիայի պետությունների ասոցիացիայի երկրների դեպարտամենտի և Ռուսաստանի ԱԳՆ Համաասիական խնդիրների տնօրենի տեղակալ։
2005 թվականի ապրիլի 14-ից—2010 թվականի հունիսի 15-ը՝ Մալայզիայում Ռուսաստանի Դաշնության արտակարգ և լիազոր դեսպան։
2005 թվականի ապրիլի 14-ից—2009 թվականի հուլիսի 31-ը՝ Բրունեյում Ռուսաստանի Դաշնության արտակարգ և լիազոր դեսպան՝ համատեղության կարգով։
2010—2012 թվականներին՝ Ռուսաստանի ԱԳՆ Ասիայի երրորդ դեպարտամենտի տնօրենի տեղակալ։2012 թվականի օգոստոսի 24-ից—2017 թվականի օգոստոսի 21-ը՝ Շրի Լանկայում և Մալդիվյան Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
Ամուսնացած է։ Ունի որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1999 թվականի հունիսի 17)
1-ին դասի արտակարգ և լիազոր դեսպանորդ (2008 թվականի ապրիլի 23)
Արտակարգ և լիազոր դեսպան (2015 թվականի մայիսի 29)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Ուխրյաբ

«Ուխրյաբ»  (ռուս.՝ «Ухряб»), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1991 թվականին։


== Բովանդակություն ==
Պելևինի վաղ շրջանի պատմվածքի իրադարձությունները տեղի են ունենում խորհրդային ժամանակներում (դատելով «այս յոթանասուն տարվա ընթացքում այնքան անհասկանալի բաներ են կուտակվել» արտահայտությունից՝ 1980-ական թվականների երկրորդ կեսին)։
Պատմվածքի հերոսը՝ հումանիտար գիտությունների մասնագետ թոշակառու Մարալովը, իրեն ամբողջությամբ թոշակառու չզգալու նպատակով պատասխանում է ընթերցողների՝ ամսագրերին գրած նամակներին, օրինակ՝ դպրոցականի «Ինչո՞ւ եմ ապրում» հարցին։ Մնացած ժամանակ նա փիլիսոփայական ընդհանուր թեմաներով զրուցում է միակ աշակերտի հետ։ Եվ ահա, հարբած զրույցներից մեկի ընթացքում, նա արտահայտում է անսպասելի միտք, որ Աստված որոշակի երկրում անհասկանալի ամեն ինչի անձնավորված ընդհանրացումն է։ Նա օբյեկտիվորեն գոյություն ունի, և նրան համապատասխանում է որոշակի կրոնական միստիկա։
Առավոտյան խումարից հետո պարզվում է, որ գաղափարն իր գյուտարարի հոգում արմատացել է տարօրինակ «ուխրյաբ» (ռուս.՝ «ухряб») բառի տեսքով։ Հերոսն ամենահաս «ուխրյաբը» սկսում է տեսնել ամենուր. միս կոտրելու հնչյուններում, թաքնված ձևով գրականության դասականների տողերում («вот-с, умял двух рябчиков, да ещё…»), ակրոստիքոսի տեսքով կարգախոսներում («Успеха участникам XI международного фестиваля за разоружение и ядерную безопасность!»), պատերին նկարների հաջորդականության մեջ (подсолнух, рябина)։
Աստիճանաբար նոր տեղական աստվածը դառնում է հերոսի մոլագար կիրքը, նա իրեն տեսնում է երկու «ուխրյաբների» մեջ սեղմված, ինչպես մամլիչում, նա չի համաձայնվում իրեն էլ ճանաչել «ուխրյաբ», թեպետ դա արդար չէ, քանի որ «ուխրյաբը» նաև նրա ներսում է։ Մոլագարությունը հանգեցնում է հերոսի կամավոր մահվան՝ քաղաքից դուրս ձյունապատ փոսում, որը նրան պատկերվում է որպես «հում ուխրյաբ նախնական տեսքով», ինչը և պատմվածքի բնական ավարտն է։ Վերջին՝ իններորդ գլուխը բաղկացած է մեկ նախադասությունից. «Նրան երկու օր անց գտան  դահուկորդները՝ ձյան միջից ցցված կարմիր գուլպայի շնորհիվ»։


== Հրապարակում ==
Պատմվածքն առաջին անգամ տպագրվել է 1991 թվականին Պելևինի հեղինակային առաջին՝ «Կապույտ լապտեր» ժողովածուում։


== Ծանոթագրություններ ==


== Արտաքին հղումներ ==
«Ուխրյաբ»  պատմվածքը Վիկտոր Պելևինի ստեղծագործությունների կայքում
Ջեյմի Պատերսոն

Ջեյմի Չարլզ Ստյուարտ Պատերսոն (անգլ.՝ Jamie Charles Stuart Paterson, դեկտեմբերի 20, 1991(1991-12-20), Կովենտրի, Ուեսթ Միդլանդս, Անգլիա, Միացյալ Թագավորություն), շոտլանդացի ֆուտբոլիստ, վինգեր։ Հանդես է գալիս անգլիական «Բրիստոլ Սիթիի» կազմում։


== Ակումբային կարիերա ==


=== ««Ուոլսոլ»» ===
Անգլիական թիմի հիմնական կազմում ֆուտբոլիստն իր դեբյուտը նշել է 2010 թվականի օգոստոսի 31-ին՝ Լիգայի գավաթի խաղարկության շրջանակներում կայացած «Չեստերֆիլդի» դեմ խաղում։ Իր առաջին գոլը խփել է 2011 թվականի նոյեմբերի 5-ին՝ «Հադերսֆիլդ Թաունի» դեմ խաղում, որն ավարտվել է 1-1 հաշվով։
2012-13 մրցաշրջանի իր առաջին գոլը Ջեյմին խփել է 2012 թվականի սեպտեմբերի 1-ին՝ «Բրենտֆորդի» դեմ խաղում։ 2013 թվականի փետրվարի 2-ին ֆուտբոլիստը դուբլի հեղինակ է դարձել «Օլդհեմ Աթլետիկի» դեմ խաղում։ Ապրիլի 1-ին տեղի ունեցած «Կովենտրի Սիթիի» դեմ խաղում Պատերսոնը նորից դարձել է գոլի հեղինակ, իսկ հանդիպումն ավարտվել է 4-0 հաշվով։


=== «Նոթինգհեմ Ֆորեստ» ===
2013 թվականի հուլիսի 2-ին Ջեյմի Պատերսոնը տեղափոխվել է «Նոթինգհեմ Ֆորեստ»։ Նա թիմի հետ կնքել է 3 տարվա պայմանագիր։ Իր առաջին գոլը խփել է հուլիսի 20-ին՝ մինչմրցաշրջանային հավաքի շրջանակներում կայացած «Ռոյալ Անտվերպի» դեմ խաղում մ։ Ջեյմին իր առաջին պաշտոնական գոլը խփել է 2014 թվականի հունվարի 5-ին՝ Անգլիայի գավաթի խաղարկության շրջանակներում կայացած «Վեստ Հեմ Յունայթեդի» դեմ խաղում։ Իսկ Չեմպիոնշիպի շրջանակներում նա իր առաջին գոլը խփել է «Բոլթոն Ուոնդերերսի» դեմ խաղում, որն ավարտվել է 1-1 հաշվով։ Փետրվարի 11-ին կայացած «Հադերսֆիլդ Թաունի» դեմ խաղում նա դարձել է դուբլի հեղինակ։ Հանդիպումն ավարտվել է 3-0 հաշվով։ 2013-14 մրցաշրջանի ընթացքում ֆուտբոլիստը մասնակցել է 39 հանդիպման և դարձել է 12 գոլի հեղինակ։
2014-15 մրցաշրջանի ընթացքում Պատերսոնը մասնակցել է 25 հանդիպման և դարձել է ընդամենը 1 գոլի հեղինակ, որն էլ խփել է 2014 թվականի սեպտեմբերի 17-ին՝ «Ֆուլհեմի» դեմ խաղում։


==== «Հադերսֆիլդ Թաուն» ====
2015 թվականի սեպտեմբերի 1-ին 1 տարի վարձակալության ժամկետով Պատերսոնը տեղափոխվել է «Հադերսֆիլդ Թաուն»։ Նոր թիմի կազմում նա իր առաջին հանդիպումն անցկացրել է սեպտեմբերի 12-ին՝ մասնակցելով «Կարդիֆ Սիթիի» դեմ խաղին։ Իր առաջին գոլը Ջեյմին խփել է 2015 թվականի հոկտեմբերի 21-ին։


=== «Բրիստոլ Սիթի» ===
2016 թվականի օգոստոսի 27-ին Ջեյմի Պատերսոնը 3 տարվա պայմանագիր է կնքել «Բրիստոլ Սիթիի» հետ։ Նա իր առաջին գոլը խփել է 2016 թվականի հոկտեմբերի 1-ին կայացած «Նոթինգհեմ Ֆորեստի» դեմ խաղում։


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ջենդուրմա

Ջենդուրմա, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (132601-132700)

Աստերոիդների ցանկ (132501-132600)  • Աստերոիդների ցանկ  • Աստերոիդների ցանկ (132701-132800)
 Աստերոիդների ցանկ (132501-132600)  • Աստերոիդների ցանկ  • Աստերոիդների ցանկ (132701-132800)
Ջալիլ Օկաֆոր

Ջալիլ Օկաֆոր (անգլ.՝ Jahlil Okafor, ծնվ.՝ դեկտեմբերի 15, 1995), ամերիկացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս Բասկետբոլի ազգային ասոցիացիայի (NBA) «Ֆիլադելֆիա Սևնթի Սիքսերս» ակումբում։
Ծնվել է Չիկագո քաղաքում։ Հաճախելով տեղի Ուիթնի Յանգի ավագ դպրոցում, բազմաթիվ անգամներ ընդգրկվել է խորհրդանշական հավաքականներում և արժանացել մի շարք անհատական մրցանակների, մասնավորապես՝ մի քանի առիթով ճանաչվել տարվա լավագույն ավագ դպրոցի բասկետբոլիստ («McDonalds», «USA Today» և «Parade» վարկածներով)։ Դեռ դպրոցական տարիներից ընդգրկվել է համազգային բազմաթիվ վարկանիշային ցանկերում։ Դպրոցական կարիերան ամփոփելուց հետո ընդունել է Դյուկի համալսարանի մարզական կրթաթոշակի ծրագիրը և համալսարանային առաջնությունում մեկ ուսումնական տարի (2014-15) ներկայացրել «Բլու Դևիլս» թիմը։ Համալսարանում արժանացել է USBWA վարկածով տարվա համազգային առաջինկուրսեցու և ACC տարվա բասկետբոլիստի կոչումներին, ընդգրկվել մի շարք խորհրդանշական հավաքականներում, ինչպես նաև Տղամարդկանց բասկետբոլի առաջին դիվիզիայում նվաճել NCAA չեմպիոնական տիտղոսը (2015)։ Հաջող ուսանողական մրցաշրջանից հետո հայտարերել է դրաֆթի մասնակցության մասին։ Ընտրվել է NBA-ի 2015 թվականի դրաֆթի առաջին ռաունդի 3-րդ ընտրությամբ՝ «Ֆիլադելֆիա Սևնթի Սիքսերս» ակումբի կողմից։
«Վաշինգտոն Վիզարդս» ակումբի կենտրոնական և 2004 թվականի համալսարանային չեմպիոն Էմեկա Օկաֆորի հեռավոր զարմիկն է։
Բազմաթիվ առիթներով ընդգրկվել է նաև ԱՄՆ բասկետբոլի ազգային երիտասարդական հավաքականներում։


== Ծանոթագրություններ ==


== Արտաքին հղումներ ==

Էջը draftexpress.com կայքում(անգլ.)
Էջը ESPN.com կայքում(անգլ.)
Էջը Միացյալ Նահանգների բասկետբոլի ֆեդերացիայի կայքում Archived 2013-06-22 at the Wayback Machine.(անգլ.)
Վավիլոնսկի

Վավիլոնսկի (ռուս.՝ Вавилонский), գյուղ Ռուսաստանի Ալթայի երկրամասի Պոսպելիխինսկի շրջանի կազմում։
Բնակչությունը 2010 թվականին գրանցված տվյալներով կազմում էր 398 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեյ Բակլանով

Անդրեյ Բակլանով (ռուս.՝ Андре́й Гле́бович Бакла́нов, հոկտեմբերի 18, 1947(1947-10-18)), ռուս դիվանագետ։


== Կենսագրություն ==
Գեներալ Գլեբ Վլադիմիրովիչ Բակլանովի որդին։ Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1969)։ Պատմական գիտությունների թեկնածու (1973)։ 1969 թվականից զբաղվում է դիվանագիտական գործունեությամբ։

1969-1972 թվականներին՝ թարգմանիչ, Եգիպտոսում ԽՍՀՄ դեսպանատան կցորդ։
1973-1985 թվականներին՝ Մոսկվայի միջազգային հարաբերությունների պետական ինստիտուտի գիտական մասի վարիչի պաշտոնակատար, դեկանի տեղակալ-Արևելյան բաժանմունքի ղեկավար, Մոսկվայի միջազգային հարաբերությունների ֆակուլտետի դեկանի պաշտոնակատար, ԽՍՀՄ ԱԳՆ Դիվանագիտական ակադեմիայի սեկտորի վարիչ։
1976-1977 և 1983-1984 թվականներին Մեծ Բրիտանիայում փորձաշրջան է անցել։
1986-2000 թվականներին՝ Տանզանիայում ԽՍՀՄ դեսպանատան առաջին քարտուղար, խորհրդական, ԽՍՀՄ/Ռուսաստանի ԱԳՆ Մերձավոր Արևելքի և Հյուսիսային Աֆրիկայի վարչության բաժնի պետ, Եգիպտոսում Ռուսաստանի դեսպանատան խորհրդական-դեսպանորդ, Մերձավոր Արևելքի և Հյուսիսային Աֆրիկայի դեպարտամենտի փոխտնօրեն, Ռուսաստանի ԱԳՆ Աֆրիկայի դեպարտամենտի փոխտնօրեն։
2000 թվականի հոկտեմբերի 17-ից-2005 թվականի սեպտեմբերի 22-ը՝ Սաուդյան Արաբիայում Ռուսաստանի Դաշնության արտակարգ և լիազոր դեսպան։
2007-2009 թվականներին՝ Դաշնային խորհրդի միջազգային կապերի վարչության պետի տեղակալ։
2009-2012 թվականներին՝ Դաշնային խորհրդի միջազգային կապերի վարչության պետ։
2012 թվականից՝ Դաշնային խորհրդի նախագահի տեղակալի խորհրդական։Ամուսնացած է։ Ունի երեք երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1993 թվականի հունվարի 28)
1-ին դասի արտակարգ և լիազոր դեսպանորդ (2003 թվականի ապրիլի 2)
3-րդ դասի Ռուսաստանի Դաշնության իսկական պետական խորհրդական (2008 թվականի մայիսի 6)
2-րդ դասի Ռուսաստանի Դաշնության իսկական պետական խորհրդական (2010 թվականի մարտի 29)
1-ին դասի Ռուսաստանի Դաշնության իսկական պետական խորհրդական (2012 թվականի մայիսի 21)


== Պարգևներ և պատվավոր կոչումներ ==
«Հայրենիքին մատուցած ծառայությունների համար» 2-րդ աստիճանի շքանշան (2002 թվականի փետրվարի 18)՝ երկարամյա բեղմնավոր աշխատանքի և Ռուսաստանի Դաշնության արտաքին քաղաքական կուրսի անցկացմանը ակտիվ մասնակցություն ցուցաբերելու համար
Ռուսաստանի Դաշնության արտաքին գործերի նախարարության պատվավոր աշխատակից։


== Հրապարակումներ ==
Անդրեյ Բակլանովը Ռուսաստանի գրողների միության և Ժուռնալիստների միության անդամ է։ Նա հինգ գրքի, 400-ից ավելի գիտական աշխատանքների և ԶԼՄ-ներում հրապարակումների հեղինակ է։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
էջը Ֆեդերացիայի խորհրդի կայքում
Քարոզգիրք (5139)

Քարոզգիրք (5139), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5139 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 21.5x16 չափս։ Ձեռագիրը կազմված է 253 թերթից։ Գրված է միասյուն, երկսյուն, նոտրգրով։ Կազմը` կաշեպատ տախտակ դրոշմազարդ, աստառը՝ սպիտակ կտավ։ Հիշատակարաններ գրչի՝ 235բ, հետագայի՝ 253բ (18-րդ դար)։


== Բովանդակություն ==
Քարոզք (Յովհ. Որոտնեցի, Գր. Տաթևացի, անանունք)


== Ծանոթագրություններ ==
Սազենայմ

Սազենայմ (ֆր.՝ Saasenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 587 մարդ, բնակչության խտությունը` 75.26 մարդ/կմ²։ Բնակավայրը զբաղեցնում է 7.80 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 40 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 376 աշխատունակ (15-64 տարեկան)  բնակիչ, որոնցից ակտիվ էին 295-ը, իսկ ոչ ակտիվները` 81։ Ակտիվության ցուցանիշը կազմում է 78,5 %։ 295 աշխատունակ մարդկանցից աշխատել է 277 անձ (147 տղամարդ և 130 կին)։ Գործազուրկ են եղել 18 անձ (8 տղամարդ և 10 կին)։ 81 անաշխատունակներից 16-ը եղել են աշակերտներ կամ ուսանողներ, 36-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դմիտրի Ցիգանկին

Դմիտրի Ցիգանկին (էրզ.՝ ռուս.՝ Дмитрий Васильевич Цыганкин, հոկտեմբերի 22, 1925(1925-10-22), Մոկշալեյ, Սարանսկի վարչական շրջան, Պենզայի գուբերնիա, ՌԽՖՍՀ, ԽՍՀՄ), խորհրդային և ռուս բանասեր, ուգրոֆիննագետ։ Բանասիրական գիտությունների դոկտոր (1978), պրոֆեսոր (1979), ՌԴ գիտության վաստակավոր գործիչ (1997)։


== Կենսագրություն ==
Դմիտրի Ցիգանկինը ծնվել է 1925 թվականին Պենզայի գուբերնիայի Սարանսկի վարչական շրջանի Մոկշալեյ գյուղում (այժմ՝ Չամզինսկի շրջան, Մորդովիա)։ Ազգությամբ մորդովին է (էրզիացի)։ Ավարտել է Մոկշալեյի միջնակարգ դպրոցի 7-րդ դասարանը, որտեղ դասավանդել են էրզիաերեն, այնուհետև՝ Մեծ Մարեսևոյի միջնակարգ դպրոցը, որտեղ ուսուցումն իրականացվել է ռուսերեն։
1943 թվականին մեկնել է ռազմաճակատ, մասնակցել Օրշայի, Մինսկի, Բորիսովի, Վիտեբսկի ազատագրմանը։ Պատերազմի ավարտից հետո ծառայությունը շարունակել է բանակում։
1950 թվականին զորացրվել է և ընդունվել Մորդովիայի պետական համալսարանի պատմաբանասիրական ֆակուլտետ։ 1954 թվականին ավարտել է համալսարանը և ստացել ռուսաց և մորդովերեն լեզուների  և գրականության ուսուցչի որակավորում։ Կրթությունը շարունակել է ասպիրանտուրայում, 1958 թվականին պաշտպանել է թեկնածուական ատենախոսություն «Էրզիա-մորդովական լեզվի շուգուրովյան բարբառը» թեմայով։ Դասավանդել է Մորդովիայի պետական համալսարանում։ 1962 թվականին ստացել է դոցենտի կոչում։ 1962–1972 թվականներին եղել է Մորդովիայի պետական համալսարանի ուսումնական-գիտական գծով պրոռեկտոր, 1972-1980 թվականներին՝ մորդովական լեզուների և գրականության ամբիոնի վարիչ։ 1978 թվականին պաշտպանել է դոկտորական ատենախոսություն «Գոյական անվան ձևաբանությունը էրզիական բարբառում» թեմայով։ 1979 թվականին ստացել է պրոֆեսորի կոչում։ 1980–1987 թվականներին եղել է Մորդովիայի պետական համալսարանի բանասիրական ֆակուլտետի դեկան, 1991 թվականից՝ էրզիական լեզվի ամբիոնի վարիչ։
Հեղինակ է ավելի քան 200 գիտական հրապարակումների՝ հոդվածներ, մենագրություններ, բառարաններ, համալսարանների և դպրոցների դասագրքեր, ձեռնարկներ, ծրագրեր:Գիտական հետազոտությունները վերաբերում են  հնչյունաբանությանը, լեքսիկային, ձևաբանությանը, շարահյուսությանը, բառակազմությանը, բարբառագիտությանը, տեղանունությանը, մորդովական լեզուների պատմությանը։


== Պարգևներ, մրցանակներ ==
Օգարովյան մրցանակի դափնեկիր, 1980
Մորդովիայի գիտության վաստակավոր գործիչ, 1985
ՌԴ գիտության վաստակավոր գործիչ, 1997
Գիտության և տեխնոլոգիայի բնագավառներում Մորդովիայի պետական մրցանակի կրկնակի դափնեկիր, 2000
Մորդովիայի նախագահի մրցանակի դափնեկիր, 2005
Հայրենական պատերազմի 2-րդ աստիճանի շքանշան
ԽՍՀՄ «Արիության համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
«Քյոնիգսբերգի գրավման մեդալ»


== Գրականություն ==
Жизнь в науке профессора Д. В. Цыганкина : финно-угорское языкознание / Г. С. Цыганкин. - Саранск : Мордовский гос. педагогический институт, 2011. - 249 с.
Дмитрий Цыганкин. Путь звукометриста по траншеям смерти. ainros.ru. Проверено 24 марта 2017.


== Ծանոթագրություններ ==
Հայոց ձոր գավառի բնակավայրերի ցանկ

Հայոց ձորի գավառի անվանումը ծագում է հայ ժողովրդի նախնի և ռազմի գերագույն աստված Հայկ Նահապետի անունից։
Հայոց ձոր գավառը գտնվում է Վանա լճի հարավ–արևելյան եզերքին։ Հիմնական մասը ձգվում է Վանա լիճ թափվող Անգղ գետի ստորին և միջին հոսանքի ավազանում, որը սահմաննները ուրվագծվում է ջրբաժան լեռնաշղթայով։ Լեռնաշղթային հարավային ճյուղը սկիզբ է առնում Առտոս լեռից (3554 մ), շարունակվում է արևելյան ճյուղով և հասնում դեպի Բաշետ լեռնագագաթ (3750 մ), թեքվում է հյուսիս՝ Սուտիս (3150 մ), Աբուսեթ (2558 մ) գագաթներից հետո, Անգղ գետի աջ կողմում, Ղազան լեռնագագաթով ուղղվում դեպի արևմուտք և Ռուսա ծովի հյուսիսով ձգվում է Նորգյուղի (Ջադիթաշմիշ) բլրաշարով, ավարտվում է Արտամետ-Մաշկագտակ միջնահատվածում։ Հյուսիսից սահմանակից էր Տոսպ, հարավ–արևելքից՝ Ռշտունիք, արևելքից՝ Կուղանովիտ գավառներին։ 


== Տես նաև ==
Մեծ Հայքի գավառների ցանկ
Մեծ Հայքի նահանգների ցանկ


== Ծանոթագրություններ ==
Մագերե Բրյուգ

Մագերե Բրյուգ (հոլ.՝ Magere Brug, բառացի - «Նիհար կամուրջ»), Ամստերդամի կենտրոնում Ամստել գետի վրա բացովի կամուրջ։ Կամուրջը միացնում է Կերկստրաատ (հոլ.՝ Kerkstraat) և Նիուվե-Կերկստրաատ (հոլ.՝ Nieuwe Kerkstraat) փողոցները։ Փայտե սպիտակ բացովի կամուրջը կառուցվել է 1671 թվականին և ընդարձակվել է 1871-ին։ Մինչև 2000 թվականի վերանորոգումը, կամրջով թույլատրվում էր ցանկացած տիպի տրանսպորտի երթևեկություն։ Այժմ դա սահմանափակված է և կամուրջը բաց է միայն հետիոտների և հեծանվորդների համար։


== Ծանոթագրություններ ==
Պռեսսի

Պռեսսի (էստ․՝ Pressi), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)